laion/Wikipedia-Exotic huggingface dataset:
הבחירות לנשיאות חוף השנהב 2020

הבחירות לנשיאות חוף השנהב נערכו ב-31 באוקטובר 2020. הנשיא המכהן אלאסן ואטארה נבחר מחדש עם 95% מהקולות, על רקע חרם של האופזיציה. בחודש ינואר 2017 הנשיא המכהן אלאסן ואטארה מטעם מפלגת ה-RHDP הודיע כי לא יתמודד שוב אחרי שכיהן כנשיא במשך שתי קדנציות (2010–2015 ו-2015–2020). ב-5 במרץ 2020 הוא חזר על כוונתו במהלך נאום בקונגרס והצהיר שנית שהוא לא יתמודד בבחירות. ואטארה המליץ להטיל את ראשות המפלגה על אמאדו גון קוליבאלי על פני מועמדים פוטנציאליים אחרים. בחודש מאי קוליבאלי אושפז בצרפת בגלל סיבוכים בלב. הוא שב לחוף השנהב ב-2 ביולי, אך נפטר כעבור שישה ימים לאחר שלא הרגיש בטוב במהלך ישיבת הממשלה. בעקבות מות קוליבאלי מפלגת ה-RHDP נותרה ללא מועמד, ואטארה שקל להעמיד את שר הביטחון חאמד בקאיוקו בתור ראש המפלגה, אך חאמד ויתר בגלל קשר לסחר בסמים. בסוף יולי 2020 הודיע ואטארה על מועמדותו לקדנציה שלישית. ואטארה טען שמכיוון שהוכרזה חוקה חדשה לאחר משאל עם בשנת 2016, גבולות הקדנציה (בדרך כלל 2 לנשיא) אופסו למעשה, מה שיאפשר לו להתמודד על כהונה שלישית. מפלגות האופוזיציה טענו שהמהלך הזה אינו חוקי. נשיא חוף השנהב נבחר לתקופת כהונה של חמש שנים באמצעות מערכת בחירות של שני סיבובים, הסיבוב השני מתקיים רק בתנאי שאף מועמד לא מקבל את רוב הקולות, אז יערך סיבוב שני. ראש הממשלה לשעבר גיום סורו (אנ'), שהתגורר בצרפת, הודיע כי יתמודד בבחירות. עם זאת, ב־29 באפריל 2020 הוא נידון ל-20 שנות מאסר וקנס של 7.6 מיליון דולר בעקבות מעילה בכספי ציבור. עורכי דינו של סורו טענו כי מדובר בניסיון למנוע את השתתפותו בבחירות. ב־14 בספטמבר אישרה המועצה החוקתית ארבעה מועמדים לנשיאות: ואטארה, הנשיא לשעבר אנרי קונאן בדייה ממפלגת ה-PDCI, ראש הממשלה לשעבר פסקל אפי (אנ') ונ'גואסן וקואדיו קונאן ברטין (אנ'). הנשיא לשעבר לוראן גבאגבו וראש הממשלה לשעבר גיום סורו, שניהם ביקרו מספר פעם את דבריו של ואטארה הנשיא המכהן ונאסרו מאחר שהם עומדים בפני אישומים פליליים. פסק הדין של שניהם הביא להפגנות אלימות. "Politics Ivory Coast President Alassane Ouattara vows to step down in 2020". International Business Times. 5 בינואר 2017. {{cite web}}: (עזרה) חוף השנהב: ראש הממשלה אמאדו גון קוליבאלי מת בגיל 61, באתר וואלה!, ‏8 ביולי 2020 Coup de tonnerre/Présidentielle 2020 : La candidature d’Hamed Bakayoko se précise, Ivoirebusiness.net, ‏2020-03-10 (בצרפתית) "Côte d'Ivoire : accusé de trafic de drogue, le ministre de la défense annonce porter plainte". Le Monde.fr (בצרפתית). 2020-06-09. נבדק ב-2021-03-28. Aboa, Ange (2020-04-28). "Ivory Coast presidential candidate Soro sentenced to 20 years in prison". Reuters (באנגלית). נבדק ב-2021-03-24. "Guillaume Soro: 20 year sentence is 'attempt at political execution'". The Africa Report.com (באנגלית אמריקאית). 2020-04-30. נבדק ב-2020-05-12. "Ivory Coast court bars former leader Gbagbo, ex-PM Soro from presidential vote". France 24 (באנגלית אמריקאית). 2020-09-14. נבדק ב-2020-09-15. תוצאת הבחירות באתר ועדת הבחירות של חוף השנהב
גרביל זעיר

גֶּרְבִּיל זעיר (שם מדעי: Gerbillus henleyi) הוא מין של גרביל שבמשפחת העכבריים. הגרביל הזעיר הוא המין הקטן ביותר של גרביל בישראל. באנגלית הוא נקרא Pygmy gerbil, כלומר גרביל ננס. מרבית גופו של הגרביל הזעיר מכוסה בפרווה בצבע חום עם גוון צהבהב, אולם בחלקים מסוימים (האוזניים, העיניים והגחון) מצויים כתמים לבנבנים. כפות רגליו האחוריות של הגרביל חלקות ונטולות פרווה. כמו כן, גולגולתו ושיניו קטנות ומעודנות. שפמו הארוך ואוזניו המחודדות מאפשרים לו להתמצא באופן מיטבי, וגם להבחין בקרבתם של טורפים כגון נחשים, תנשמות ושועלים. אזור התפוצה של הגרביל הזעיר הוא באזורים מדבריים מדבריים למחצה, ויבשים במיוחד. האזורים בהם תועד הם אפריקה, אסיה, המזרח התיכון וחצי האי ערב. הגרביל חי באזורים יבשים וסלעיים, כגון פסגות הרים. כמו מכרסמים רבים, הגרביל מתגורר במאורות (שמתחלפות בתכיפות) שאותן הוא חופר, כאשר קוטרן קטן ביותר, בהתאמה לגופו הזעיר. המפגש בין נקבת הגרביל הזעיר לבין הזכר מתרחש רק במהלך עונות הרבייה (תחילת האביב וסוף הקיץ). בכל המלטה הנקבה ממליטה מספר חד-ספרתי של צאצאים, כאשר המספר המקסימלי שתועד היה שישה. הנקבה היא זו שמגדלת את הגורים בתחילת חייהם, בעוד שהזכר לא לוקח חלק בגידול צאצאיו. הגרביל הוא יצור יחידאי, כלומר אינו מסתובב בלהקות. תזונתו של הגרביל הזעיר מורכבת בעיקר מצמחים וזרעים, אך לעיתים רחוקות הוא ניזון גם מחרקים. מדיה וקבצים בנושא גרביל זעיר בוויקישיתוף גרביל זעיר, באתר ITIS (באנגלית) גרביל זעיר, באתר NCBI (באנגלית) גרביל זעיר, באתר Animal Diversity Web (באנגלית) גרביל זעיר, בבסיס הנתונים ARKive (באנגלית) גרביל זעיר, באתר האנציקלופדיה של החיים (באנגלית) גרביל זעיר, באתר GBIF (באנגלית) גרביל זעיר באתר הרשימה האדומה של IUCN גרביל זעיר, באתר הגן הזואולוגי Gerbillus henleyi (de Winton, 1903), www.gbif.org, ‏2018 (באנגלית) Sonny S. Bleicher, Joel S. Brown, Keren Embar, Burt P. Kotler, Novel predator recognition by Allenby's gerbil (Gerbillus andersoni allenbyi): do gerbils learn to respond to a snake that can “see” in the dark?, Israel Journal of Ecology and Evolution 62, 2016-05-18, עמ' 178–185 doi: 10.1080/15659801.2016.1176614 Montpellier Laurent Granjon (The Center for Biology and Management of Populations (CBGP), IUCN Red List of Threatened Species: Gerbillus henleyi, IUCN Red List of Threatened Species, ‏2016-09-01 ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
מישה גרין

מישה גרין (באנגלית: Misha Green; נולדה ב-22 בספטמבר 1984) היא מפיקה ותסריטאית טלוויזיה וקולנוע אמריקאית. גרין הייתה תסריטאית בסדרות טלוויזיה כמו "גיבורים", "ילדי האנרכיה", "הליקס", "ספרטקוס" ו"ספרטקוס אלוהי הזירה". בשנת 2016, יצרה את סדרת הטלוויזיה התקופתית "הבריחה מג'ורג'יה" העוסקת במסילת הרכבת המחתרתית אשר עברה בין מדינות עבדות ומדינות חירות בארצות הברית. הסדרה עלתה לשידור ב-9 במרץ 2016, ועונתה השנייה עלתה לאוויר ב-8 במרץ 2017. הסדרה קיבלה תגובות חיוביות מהמבקרים. בשנת 2020, גרין יצרה וכתבה את הסדרה "ארץ לאבקראפט", שהופקה על ידי ג'ורדן פיל ושודרה ב-HBO. גרין הייתה מועמדת לפרס אמי לבידור בפריים טיים לתסריט הטוב ביותר בסדרת דרמה לשנת 2021. בשנת 2023, גרין כתבה והפיקה את הסרט "האימא" בכיכובה של ג'ניפר לופז שעלה ב-12 במאי בנטפליקס. מישה גרין, ברשת החברתית אקס (טוויטר) מישה גרין, במסד הנתונים הקולנועיים IMDb (באנגלית) "Misha Green". Niad Management. נבדק ב-11 במרץ 2016. {{cite web}}: (עזרה) "Underground: Season 1". Rotten Tomatoes. נבדק ב-9 במרץ 2017. {{cite web}}: (עזרה) "Underground: Season 1". Metacritic. נבדק ב-9 במרץ 2017. {{cite web}}: (עזרה) "'Lovecraft Country' Comes to Life in Misha Green & Jordan Peele Produced HBO Series". PEOPLE.com (באנגלית). נבדק ב-2020-08-24.
סוהאג

סוהאג (בערבית: سوهاج) היא עיר בדרום-מרכז מצרים. לפי אומדן רשמי מתאריך 1 ביולי 2023 אוכלוסיית העיר מנתה 278,425 בני אדם. העיר משמשת כבירת המחוז הקרוי על שמה מאז שנת 1960, כאשר לפני כן שימשה כבירה העיר גירגה (אנ'), ובאותה תקופה נקרא המחוז על שמה, וכללה גם את מחוז איסנא, בימינו מחוז קינא. עד המאה ה-19 שכן במקום כפר בלבד. ב-1960 הועבר מעמד בירת המחוז מגירגה לסוהאג, ובהתאם לכך שונה שמו. לא ברור במשך כמה שנים מיושב האתר בו שוכנת העיר. בכפר נתגלו מספר מומיות, שתוארכו לתקופת רומא העתיקה. במקום התגוררה קהילת נזירים קופטים שמרכזה שכן במנזר הלבן (אנ'), בין סוהאג לטהטה (אנ'). סוהאג שוכנת במערב מחוז סוהאג, במישור החקלאי הפורה, על גדתו המערבית של נהר הנילוס, כ-400 ק"מ דרום-מזרחית לבירה קהיר. בתחומי העיר גם שני איים: קאראמן אל-זהור הוא הגדול מביניהם, ואינו מיושב, ואילו על ג'זירה אל-זהור ("אי הפרחים") שוכנים כמה בתים. בתחומי העיר עצמה ישנם אתרים ארכאולוגים מועטים, ומשום כך מהווה התיירות רק חלק קטן מהכנסותיה. מקורות הכנסה אחרים כוללים מסחר ותעשייה קלה של ייצור שטיחים, רהיטים, אריגה וזיקוק סוכר. השירותים המנהליים והחינוכיים של העיר מהווים גם הם מקור הכנסה חשוב. מדיה וקבצים בנושא סוהאג בוויקישיתוף סוהאג, באתר אנציקלופדיה בריטניקה (באנגלית) Egypt: Governorates, Major Cities & Towns - Population Statistics, Maps, Charts and Web Information, citypopulation.de
קבוצת איי ז'ואנוויל

קבוצת איי ז'ואנוויל או קבוצת האיים ז'ואנוויל או ארכיפלג ז'ואנוויל (באנגלית: Joinville Island group) היא קבוצת איים, הנמצאת בקצה הצפון-מזרחי של חצי האי האנטארקטי, בארץ גרהאם שבאנטארקטיקה. המצר האנטארקטי מפריד בין קבוצת האיים לקצה הצפון-מזרחי של חצי האי; מצפון לקבוצת האיים מצוי מצר ברנספילד. בקבוצת האיים שלושה איים. האי ז'ואנוויל, הוא הגדול באיי הקבוצה. בסמוך מצפון לאי ז'ואנוויל מצוי האי ד'אורוויל, ובסמוך מדרום לאי ז'ואנוויל מצוי האי דנדי. תעלת לארסן מפרידה בין האי ז'ואנוויל לאי ד'אורוויל. קבוצת איי ז'ואנוויל התגלתה ומופתה לראשונה באופן גס, בשנת 1838 על ידי משלחת צרפתית בהנהגת קפטן ז'ול דומון ד'אורוויל. האי השני בגודלו בקבוצת האיים (האי ד'אורוויל) נקרא על שמו. ד'אורוויל נתן לקבוצת האיים את שמה. ד'אורוויל קרא לאי הגדול בקבוצה, ולקבוצה כולה על שם הנסיך פרנסואה, נסיך ז'ואנוויל, בנו השלישי של לואי-פיליפ, דוכס אורליאנס (מלך צרפת באותה עת). • C. Lavoie, E. W. Domack, K. Heirman, L. Naudts and S. Brachfeld, A Holocene volcanic knoll within a glacial trough, Antarctic Sound, northern Antarctic Peninsula, Geological Society, London, Memoirs, 46, 125-126, 30 November 2016, https://doi.org/10.1144/M46.130 • Vega, G.C., Convey, P., Hughes, K.A. and Olalla‐Tárraga, M.Á. (2020), Humans and wind, shaping Antarctic soil arthropod biodiversity, Insect Conserv Divers, 13: 63-76. https://doi.org/10.1111/icad.12375 • Crame, J.A. 1980, The occurrence of the bivalve Inoceramus concentricus on Dundee Island, Joinville Island Group, British Antarctic Survey Bulletin, 49. 283-286. קבוצת איי ז'ואנוויל באתר הגאזט האנטארקטי המשווה SCAR של ממשלת אוסטרליה (בספרדית) מפת איי ז'ואנוויל מידע גאוגרפי והיסטורי (בספרדית) מידע גאוגרפי
תומאס ווקאפ

תומאס ריאן ווקאפ (באנגלית: Thomas Ryan Walkup; ‏נולד ב-30 בדצמבר 1992) הוא כדורסלן אמריקאי, המשחק בעמדת הרכז בקבוצת אולימפיאקוס פיראוס מליגת העל היוונית ומהיורוליג. לאחר שלא נבחר בדראפט 2016, ווקאפ ניסה את מזלו בליגת הקיץ כשהצטרף לגולדן סטייט ווריורס. ב-30 באוקטובר 2016, חתם ווקאפ בוינדי סיטי בולס (קבוצת הבת של שיקגו בולס מליגת ה-NBA) מליגת הפיתוח של ה-NBA. ווקאפ שיחק בוינדי סיטי בולס כשחקן של שיקגו בולס שמשחק רק בוינדי סיטי בולס. ב-10 באוגוסט 2017 חתם ווקאפ בריזן לודוויגסבורג שאז שיחקה ב: ליגת האלופות של פיב"א ובליגת העל הגרמנית בכדורסל. באפריל 2018 שיחק ווקאפ את משחקו הראשון בריזן לוודיסבורג. ב-21 ביוני 2018 חתם ווקאפ בז'לגיריס קובנה מליגת העל הליטאית בכדורסל ומהיורוליג. בעונתו הראשונה העמיד ווקאפ ממוצעים של: 5.2 נקודות, 2.2 אסיסטים, 2.6 ריבאונדים ו-0.5 חטיפות (ביורוליג). באותה עונה זכה ווקאפ בפרס שחקן ההגנה של הליגה הליטאית בכדורסל. ב-27 בנובמבר האריך ווקאפ את חוזהו בז'לגיריס קובנה עד קיץ 2021. בעונתו השנייה בז'לגיריס קובנה העמיד ממוצעים של: 9.6 נקודות, 5.5 אסיסטים, 3.6 ריבאונדים וחטיפה אחת (ביורוליג). בעונתו השלישית המעמיד ממוצעים של: 8.2 נקודות, 4.5 אסיסטים, 3 ריבאונדים ו-1.1 חטיפות (ביורוליג). את משחקו האחרון בז'ליגריס ערך ב-7 ביוני 2021 במשחק האחרון בסדרת הגמר של הליגה הליטאית שם העמיד 20 נקודות 5 ריבאונדים ו-5 אסיסטים בניצחון קבוצתו 73–84 ריטאס וילנה. ב-11 ביוני 2021 חתם תומאס ווקאפ באולימפיאקוס הוונית מליגת העל היוונית ומהיורוליג. מדיה וקבצים בנושא תומאס ווקאפ בוויקישיתוף תומאס ווקאפ, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ESPN
ז'ואנוויל (אי)

האי ז'ואנוויל (באנגלית: Joinville Island) הוא האי הגדול ביותר בקבוצת איי ז'ואנוויל, שבקצה הצפון-מזרחי של חצי האי האנטארקטי, בארץ גרהאם שבאנטארקטיקה. אורכו של האי 74 קילומטרים (בכיוון מזרח-מערב), ורוחבו של האי 22 קילומטרים. המצר האנטארקטי מפריד בין האי ז'ואנוויל לבין חוף חצי האי האנטארקטי. האי ז'ואנוויל התגלה ומופה לראשונה באופן גס בשנת 1838, על ידי משלחת צרפתית בפיקודו של קפטן ז'ול דומונט ד'אורוויל. ד'אורוויל נתן לאי את שמו. ד'אורוויל קרא לאי הגדול בקבוצה, ולקבוצה כולה על שם הנסיך פרנסואה, נסיך ז'ואנוויל, בנו השלישי של לואי-פיליפ, דוכס אורליאנס (מלך צרפת באותה עת). האי ז'ואנוויל באתר הסקר הגאולוגי של ארצות הברית תצלום לוויין של אזור האי ז'ואנוויל האי ז'ואנוויל באתר mindat מידע גאוגרפי והיסטורי
יוחנן סוקניק

יוחנן סוקניק (1909 – 18 בינואר 1986) היה כדורגלן ומאמן כדורגל ישראלי, אחד מסמליו של מועדון הכדורגל הפועל תל אביב, ובנוסף שחקן נבחרת ארץ ישראל בכדורגל. סוקניק נולד בשנת 1909 בלודז' שבפולין (הייתה חלק מהאימפריה הרוסית) ועלה לארץ ישראל ב-1923. בגיל 14 הצטרף לקבוצת הנוער נורדיה תל אביב, שהשתייכה לאגודת מכבי. מאוחר יותר הצטרף לקבוצת "הפועל "אלנבי" תל אביב", שהייתה הגלגול המוקדם והקבוצה הראשונה של המועדון הפועל תל אביב, אליו הצטרף מהקמתו ושיחק בקבוצה הראשונה. סוקניק שיחק ב-3 תפקידים על מגרש הכדורגל, אך נודע יותר מכל בתפקיד הקשר האחורי (אז כונה תפקיד זה "רץ מרכזי"). הוא זכה לפני קום המדינה בין השנים 1928 - 1940 בארבע אליפויות הראשונות של ליגת ארץ ישראל בכדורגל, החל מעונת 1933/1934 בליגת ארץ ישראל בכדורגל, ובחמשת גביעי המדינה הראשונים של המועדון, החל מגביע העם 1928. לסוקניק גם היה חלק נכבד בנבחרת ארץ ישראל שם שיחק ארבעה משחקים, שניים נגד נבחרת מצרים במסע לקהיר ב-1934 (שם כבש את השער היחיד שלו בנבחרת בהפסד 1–4), ושני משחקים נגד נבחרת יוון ב-1938. בשנים אלו נכלל סוקניק גם בנבחרת "הפועל" הארצית, ונסע לייצג אותה בתחרויות הפועלים הבינלאומיות האולימפיות באירופה ("אולימפיאדת הפועלים"). סוקניק שיחק בהפועל תל אביב כ-14 עונות רצופות לפרישתו ממשחק פעיל ב-1940 עקב כאבים ברגליים. ולאחר מכן התגורר ברמת גן, שם עבד כבנאי בין היתר. סוקניק אף ניסה לפתוח בקריירת אימון ב-1945 כשאימן בהפועל רמת גן, אך התפטר כעבור חודשיים מכיוון שחשב כי השחקנים לא מתאמצים כפי שהוא דורש מהם. יוחנן סוקניק נפטר ב-18 בינואר 1986, בגיל 77. הפועל תל אביב הליגה הארצישראלית בכדורגל: 4 1933/1934, 1934/1935, 1938, 1940 גביעי מדינה: 5 1928, 1934, 1937, 1938, 1939 יוחנן סוקניק, באתר Transfermarkt יוחנן סוקניק, באתר WorldFootball.net "5 שנים לא ראיתי את הפועל תל אביב", מאת משה טרסי, חדשות הספורט, 2 באוקטובר 1957 פרופיל השחקן, באתר ההתאחדות לכדורגל, ארכיון הנבחרת אשר גולדברג, * זיכרון צילומי, באתר הארץ, 30 ביוני 2002
נשיא סוריה

נשיא סוריה הוא ראש המדינה הסורית, אשר משמש גם כמפקד העליון של הכוחות המזוינים של סוריה. ב-31 בינואר 1973 חאפז אל-אסד שינה את חוקת המדינה ומאז נשיא לא היה חייב להיות מוסלמי. כתוצאה מכך התפרצו הפגנות של האחים המוסלמים בערים הגדולות. לפי רוברט ד. קפלן זה היה דומה למינוי יהודי לצאר ברוסיה. בשנת 2012 סעיף זה בחוקה בוטל. החוקה של סוריה מאפשרת לנשיא להתמודד לכהונה של 7 שנים, שניתן להאריך פעם אחת בשל החוקה של 2012. התנאים הנדרשים כדי להיות מועמד בבחירות לנשיאות הם הבאים: המועמד חייב שיהיה לו תמיכה של לפחות 35 חברי הפרלמנט. המועמד חייב להיות לפחות בגיל 34 ומעלה. המועמד חייב היה לחיות 10 שנים בסוריה. המועמד חייב להיות סורי מלידה וכך גם הוריו. למועמד אסור להיות נשוי לבת זוג לא-סורית. המועמד חייב להיות מוסלמי (עלווים נחשבים כמוסלמים ולכן בני משפחת אל-אסד עומדים בתנאים אלו). מדיה וקבצים בנושא נשיא סוריה בוויקישיתוף נשיא סוריה, ברשת החברתית פייסבוק נשיא סוריה, ברשת החברתית אקס (טוויטר) נשיא סוריה, ביישום טלגרם נשיא סוריה, ברשת החברתית אינסטגרם נשיא סוריה, סרטונים בערוץ היוטיוב Robert D. Kaplan, Syria: Identity Crisis, The Atlantic, ‏1993-02-01 (באנגלית)
דנה פאן לוזון

דנה פאן-לוזון (נולדה ב-22 ביוני 1978) היא עיתונאית, מגישת טלוויזיה, ומדריכת פילאטיס ישראלית. נולדה בשם דנה פאן בפתח תקווה. אביה הוא עמי פאן שהיה מנהל הקבוצה של מכבי פתח תקווה. התחנכה בתיכון "אחד העם" שבעיר הולדתה. שירתה בצה"ל ביחידה 8200 בתפקיד אלחוטנית. לאחר מכן, למדה באוניברסיטת תל אביב וסיימה תואר ראשון בתקשורת וכלכלה. בעלת תואר ראשון בפסיכולוגיה מהאוניברסיטה הפתוחה. סיימה תואר שני בפסיכולוגיה חברתית פוליטית. בשנת 2010 החלה להגיש פינת ספורט נשית ופינת לייף סטייל שנקראה על שמה "זמן של פאן" בתוכנית הבוקר "לחיות טוב" עם משה דץ בערוץ 2. בשנת 2011 הנחתה את תוכנית הטיולים והחופשות "כאן בישראל" בערוץ 2. בשנת 2012 הייתה חברת פאנל בתוכנית הלייט-נייט "מה ש'תה שומע" בהנחיית אסי עזר בערוץ 24. ב-2013 עברה עם משפחתה באופן זמני לבלגיה, בעקבות עבודתו של בעלה, מאמן הכדורגל הישראלי, גיא לוזון שאימן את מועדון סטנדרד לייז' מליגת העל הבלגית, ושם יצרה תוכנית דוקומנטרית ייחודית באנגלית "נשות הכדורגלנים האמיתיות", שאותה גם הנחתה. הסדרה נמכרה ושודרה גם בערוץ הספורט. בשנת 2015 השתתפה דנה בתוכנית הדוקו-ריאליטי "מחוברים" של HOT. בשנת 2016 חזרה עם בעלה וילדיה לישראל, והייתה חברת פאנליסטית בשידורים החיים באולפן יורו 2016 ששודר בערוץ 2, וכן את אולפן מונדיאל 2018 בערוץ כאן 11. בשנת 2017 הנחתה את תוכנית הבוקר "בוקר חם" בערוץ 2 של רשת, לצדו של קובי מחט. מאז 2020 היא בעלת טור קבוע באתר וואלה! על המציאות הפוליטית והחברתית. בין השאר, שימשה גם ככתבת באתר "ישראל היום" במהלך מגפת הקורונה העולמית. נשואה למאמן הכדורגל הישראלי, גיא לוזון, והם הורים לבן ולבת. עמיתה במכון למדיניות העם היהודי מאז 2022. דנה פאן לוזון, ברשת החברתית פייסבוק דנה פאן לוזון, ברשת החברתית אינסטגרם דנה פאן לוזון, במיזם "אישים" לתיעוד היצירה הישראלית דנה פאן לוזון, במסד הנתונים הקולנועיים IMDb (באנגלית)
Zivko Edge 540

Zivko Edge 540 הוא מטוס אירובטיקה. המטוס מסוגל לבצע סיבובים של כ-420 מעלות לשנייה (גלגול חטף\snap rool). קצב הנסיקה המרבי שלו הוא כ-3,700 רגל לדקה. המטוס נחשב למטוס מתקדם ומוצלח מסוגו ומתחרה באותה הקטגוריה מול מטוס האקסטרה 300, המטוס מיוחד לביצועים אווירובטיים ומבנהו ורכיביו עמידים בפני עומסים ולחצים כבדים. המטוס נמצא בשירות משנות ה-90 של המאה ה-20, המטוס זכה בתחרויות רבות ובהן בתחרויות של "RedBull AIRACE". למטוס קיימת גרסת טנדם (דו-מושבית). גרסה זו ניכרת בציון האות T במודל. מדיה וקבצים בנושא Zivko Edge 540 בוויקישיתוף כתבה ממגזין טייס אווירובטי תמונות מאתר Airliners.net
ג'ון וילסון

ג'ון וילסון (באנגלית: John Wilson; נולד ב-7 באוקטובר 1986) הוא יוצר סרטים תיעודיים אמריקאי. וילסון נולד ברובע קווינס שבניו יורק סיטי וגדל בלונג איילנד. הוא החל להתעניין בסרטים ובקולנוע כנער כשאביו נתן לו מצלמת וידאו. בעת לימודיו באוניברסיטת בינגהמטון, הוא יצר סרט תיעודי קצר על קהילה בעלת פטיש לבלונים. בשנת 2008, לאחר סיום לימודיו - וילסון עבד אצל חוקר פרטי. היא ציין כי החוויה השפיעה על העניין שלו באנשים ומקומות בחיי היום-יום. בשנת 2015, וילסון הצטרף לסיבוב הופעות של דייוויד ביירן, על מנת ליצור סרט תיעודי על ההופעות שלו. שנה לאחר מכן, אתר Vimeo ביקש מוילסון ליצור סרט תיעודי רשמי על פסטיבל הסרטים סאנדנס. הסרט תפס את תשומת לבו של הקומיקאי נייתן פילדר והשניים החלו לעבוד יחדיו בשנת 2018. באוקטובר 2020 עלתה הסדרה המדריך לחיים בניו יורק ב-HBO. בדצמבר 2021 הודיעה רשת HBO כי הסדרה תחודש לעונה נוספת, שתעלה בשנת 2021. ג'ון וילסון, במסד הנתונים הקולנועיים IMDb (באנגלית) Twenty Five New Faces of Independent Film: John Wilson, נבדק ב-2020-11-28 How to With John Wilson, נבדק ב-2020-11-24 "John Wilson". Talkhouse. "Temporary Color" – via IMDb. Pemberton, Nathan Taylor (2020-10-23). "John Wilson Reveals the Absurd Poetry of New York". The New York Times (באנגלית אמריקאית). ISSN 0362-4331. נבדק ב-2020-11-24. Porter, Rick. "'How To With John Wilson' Renewed for Second Season on HBO". The Hollywood Reporter. נבדק ב-9 בדצמבר 2020. {{cite web}}: (עזרה)
Porter 'n' Dolly

Porter 'n' Dolly (בעברית: פורטר ודולי) הוא האלבום ה-11 המשותף של זמרי הקאנטרי דולי פרטון ופורטר ווגונר אשר שוחרר ב-19 באוגוסט 1974 על ידי RCA Victor. מתוך האלבום יצא השיר "Please Don't Stop Loving Me" כסינגל. השיר הגיע למקום הראשון במצעד שירי הקאנטרי האמריקאי ובכך הפך לשיר הראשון שלהם כצמד לעשות זאת. שני שירים מתוך האלבום הוקלטו מחדש בשלב מאוחר יותר: "The Fire That Keeps You Warm" אשר הוקלט עבור אלבומה All I Can Do והשיר "Together You and I" שהוקלט עבור אלבומה Better Day.. האלבום הוקלט במשך יומיים בתאריכים 23 ו-24 במאי 1974 באולפני B של RCA בנאשוויל, טנסס. במהלך יומיים אלה הוקלטו שמונה מתוך עשרה משירי האלבום כאשר השניים הנוספים הוקלטו לאלבומים קודמים של השניים. בילבורד נתנו ביקורת חיובית לאלבום. הם ציינו לחיוב את העובדה כי כל השירים נכבו על ישני השניים עצמם. הם המשיכו ואמרו שהאלבום מכיל "כמה בלדות נחמדות, חלקן בקצב מהיר, אבל [כולן] נעימות להאזנה." בנוסף הם גם ציינו את השירים We'd Have to Be Crazy", "Two", ו-"The Power of Love" כשירים הטובים ביותר מהאלבום. בנוסף הם גם נתנו ביקורת חיובית על עטיפת האלבום. מידע על האלבום Porter 'n' Dolly באתר MusicBrainz האלבום Porter 'n' Dolly באתר Discogs http://www.dollyon-line.com/news/2011/05/25/dollys-new-single-now-available-on-itunes/
משאל העם החוקתי בברזיל (1993)

משאל עם חוקתי התקיים בברזיל ב-21 באפריל 1993. המשאל נערך על מנת להכריע ביחס לצורת המשטר שתנהג במדינה. המשתתפים הכריעו ברוב גדול בעד השארת צורת המשטר שנהגה ערב המשאל - רפובליקה נשיאותית. ברזיל הייתה לרפובליקה לאחר ההפיכה הצבאית של 1889, שהביאה להדחתו של הקיסר פדרו השני, לסופה של האימפריה הברזילאית ולכינונה של הרפובליקה הישנה. המשטר שנהג בברזיל משם ואילך היה נשיאותי (למעט תקופה פרלמנטרית קצרה בין 1961 לבין 1963). המשטר הצבאי שהוכרז בברזיל בשנת 1964 תם בשנת 1985, וב-1988 אומצה חוקה חדשה למדינה. חבר בית הנבחרים אנטוניו אנריקה ביטנקור דה קונה בואנו (Antônio Henrique Bittencourt da Cunha Bueno) היה בין חברי האספה שכוננה את החוקה ותמך בכינונו מחדש של המשטר המלוכני. כתוצאה ממאמציו נכלל בחוקה סעיף, שקבע כי ייערך משאל עם על מנת לתת לגיטימציה לשינוי צורת המשטר במדינה, שיצא לפועל בשעתו באמצעות הפיכה צבאית, וכי תינתן לאזרחים האפשרות לתמוך בכינונה מחדש של מונרכיה קונסטיטוציונית, כלומר מלך בעל סמכויות סמליות כראש המדינה ולצדו משטר פרלמנטרי נבחר. הצעת בואנו לאפשר לאזרחים לתמוך בכינון מונרכיה נתמכה על ידי חברי האספה המכוננת, שהעדיפו כינון משטר פרלמנטרי ואשר הצעתם נדחתה באספה לפני כן. החוקה קבעה כי שני בתי הקונגרס של ברזיל יאמצו ברוב רגיל את השינויים בחוקה שיידרשו, ככל שיידרשו, בעקבות משאל העם. למשתתפים במשאל הוצגו שתי שאלות - האם הם תומכים בכינון רפובליקה או מונרכיה, והאם הם תומכים בקיום משטר נשיאותי או פרלמנטרי (ממשלתי). נקבע כי קול שיוטל לטובת מונרכיה ביחד עם שלטון נשיאותי ייפסל, שכן שתי האפשרויות אינן מתיישבות זו עם זו. המשאל נערך על פי הוראותיו של חוק פדרלי שקיבל הקונגרס ונחתם על ידי הנשיא איתמר פרנקו ב-4 בפברואר 1993. הציר בואנו הוביל את הקמפיין לחידוש המלוכה בברזיל ביחד עם הנסיך פדרו גסטאו מאורלאן-ברגנצה (אנ'), אחד משני הטוענים לכתר הקיסרות הברזילאית וראש ענף פטרופוליס של המשפחה הקיסרית. הגם שהקמפיין שלהם לא השיג את מטרתו, הרי הסיסמה שאימצו - הצביעו למלך! (בפורטוגזית: Vote no rei!) הפכה לאחת המוכרות ביותר בהיסטוריה של הבחירות ומשאלי העם בברזיל. מתוך כ-147 מיליון תושבי ברזיל היו כ-90 מיליון בעלי זכות הצבעה. בפועל השתתפו במשאל 67 מיליון מצביעים (74.3 אחוזים), אף על פי שהצבעה בברזיל היא חובה הנאכפת על ידי הטלת קנס. מספר רב של קולות שהוטלו היו פתקים לבנים או שנפסלו. בנוגע להכרעה בין משטר רפובליקאי לבין משטר מלוכני אישר רוב גדול של המשתתפים במשאל את המשך קיומו של המשטר הרפובליקאי: בפועל תמכו 86.6 אחוזים מהמשתתפים (בניכוי הקולות הריקים והפסולים) בקיום המשטר הרפובליקאי ו-13.4 אחוזים תמכו בהחלפתו במשטר מלוכני. בנוגע להכרעה בין משטר נשיאותי לבין משטר פרלמנטרי אישר רוב המשתתפים במשאל את המשך קיומו של המשטר הנשיאותי: בפועל תמכו 69.2 אחוזים מהמשתתפים (בניכוי הקולות הריקים והפסולים) בקיום המשטר הנשיאותי ו-30.8 אחוזים תמכו בהחלפתו במשטר פרלמנטרי.
Friends Will Be Friends

"Friends Will Be Friends" (בעברית: "חברים יהיו חברים") הוא שיר של להקת הרוק הבריטית קווין, שנכתב על ידי סולן הלהקה פרדי מרקיורי ובסיסט הלהקה ג'ון דיקון. השיר נכלל באלבום A Kind of Magic ויצא כסינגל ביוני 1986, והוא הסינגל השלושים של הלהקה שיצא בהממלכה המאוחדת. בבריטניה הסינגל הגיע למקום ה-14 במצעדים, והוא זכה להצלחה הגדולה ביותר באירלנד, בה הגיע למקום ה-4. השיר גם נכלל באלבומי האוסף של קווין: Greatest Hits II ,Greatest Flix II ו-Greatest Video Hits II. מידע על היצירה "Friends Will Be Friends" באתר מיוזיק בריינז סרטון השיר "Friends Will Be Friends" באתר יוטיוב ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
משאל

תל נחל (למפת חיפה מוגדלת)   תל נחל (למפת חיפה רגילה)   תל נחל (למפת הגליל המערבי רגילה)   תל נחל (למפת הגליל המערבי מוגדלת)   תל נחל מִשְׁאָל הייתה עיר כנענית, שנכבשה בתקופת ההתנחלות ונמסרה לנחלת שבט אָשֵׁר, על פי המסופר בספר יהושע: ”וַיֵּצֵא הַגּוֹרָל הַחֲמִישִׁי לְמַטֵּה בְנֵי אָשֵׁר לְמִשְׁפְּחוֹתָם: ... וְאַלַמֶּלֶךְ וְעַמְעָד וּמִשְׁאָל וּפָגַע בְּכַרְמֶל הַיָּמָּה וּבְשִׁיחוֹר לִבְנָת”. מִשְׁאָל נכללה גם ברשימת ערי הלויים, שנמסרו לבני גֵרְשׁוֹן מידי בני אָשֵׁר. מִשְׁאָל נזכרת במספר כתבים מצרים קדומים. כך היא נזכרת בשם ""משאאא" בכתבי המארות, בשם "משאר" ברשימת ערי הארץ של פרעה תחותמס השלישי, וגם ברשימה מימי פרעה אמנחותפ השני ובה שמות ערים בארץ שקיבלו אספקת תבואה ובירה לשליחי המלך. בכל המקרים הללו נזכרה מִשְׁאָל יחד עם אַכְשָׁף, גם היא עיר בנחלת אָשֵׁר המזוהה בדרך כלל עם תֵּל כִּיסוֹן שבאזור עמק עכו. ברשימת ערי אָשֵׁר, מִשְׁאָל נזכרת בתיאור הגבול הדרומי של הנחלה יחד עם ערים נוספות שזוהו באזור דרום עמק עכו, כשאחריה נאמר שהגבול הגיע עד הים באזור הכרמל (ראו בציטוט למעלה). האתר המדויק של העיר לא זוהה, והוצעו כמה תלים באזור זה שבהם נמצאו ממצאים מתקופת המקרא. הזיהוי המקובל יותר הוא עם תל-נחל\א-נַּחְל, הנמצא כיום באזור התעשייה של מפרץ חיפה. תל נחל הוא תל עגול קטן (בקוטר של כ-80–100 מטר), ונמצאו בו חרסים מהתקופה הכנענית (ברונזה), הישראלית (ברזל) והפרסית, וגם מתקופות מאוחרות יותר כולל מהתקופות הביזנטית, הערבית, הצלבנית, הממלוכית והעות'מאנית. ספר יהושע, פרק י"ט, פסוק כ"ו. ספר יהושע, פרק כ"א, פסוק ל'. אנציקלופדיה מקראית - אוצר הידיעות של המקרא ותקופתו, הוצאת מוסד ביאליק, הערך על מִשְׁאָל, כרך ה', עמ' 481 יוחנן אהרוני, ארץ ישראל בתקופת המקרא: גאוגרפיה היסטורית, הוצאת יד בן-צבי, 1987, עמ' 135-130 עולם התנ"ך, ספר יהושע, מאת גרשון גליל ויאיר זקוביץ. "דברי הימים" הוצאה לאור בע"מ, 1999, עמ' 185. אנציקלופדיה מקראית - אוצר הידיעות של המקרא ותקופתו, הוצאת מוסד ביאליק, הערך על מִשְׁאָל, כרך ה', עמ' 482 הערך על תל א-נחל מתוך אתר הסקר הארכאולוגי של ישראל